มันนี่ทูเดย์
ล้มฟิวเจอร์ฟันด์
9 ก.ย. 2560

ล้มฟิวเจอร์ฟันด์
นายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ เปิดเผยว่า แม้ว่าสหภาพแรงงานรัฐวิสาหกิจการทางพิเศษแห่งประเทศไทย ยื่นเรื่องต่อศาลปกครองสูงสุดขอให้เพิกถอนมติคณะรัฐมนตรี การตั้งกองทุนรวมโครงสร้าง พื้นฐานเพื่ออนาคตประเทศ ไทย (ไทยแลนด์ฟิวเจอร์ ฟันด์) นั้น ต้องรอดูการพิจารณาของศาลปกครองสูงสุดว่าจะมีผลเป็นอย่างไร
อย่างไรก็ตาม การดำเนินการตั้งกองทุนยังคงเดินหน้าต่อไป เพราะได้ดำเนินการมาจนใกล้จบแล้ว โดยเฉพาะร่างสัญญาโอนและรับสิทธิโอนในรายได้ หรือ RTA กับการทางพิเศษแห่งประเทศไทย (กทพ.) และได้มีการเตรียมเรื่องอื่นๆ พร้อมหมดแล้ว ซึ่งเป็นประโยชน์ต่อการลงทุนพัฒนาโครงสร้างพื้นฐานของประเทศ ลดภาระงบประมาณ รวมทั้งไม่ก่อหนี้สาธารณะให้เพิ่มจนแตะกรอบความยั่งยืนทางการคลังที่ 60% ต่อจีดีพี